**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS** **2023 m. spalio 26 d. SPRENDIMO Nr. B1-237 „DĖL MOLĖTŲ RAJONO SAVIVALDYBĖS KELEIVIŲ IR BAGAŽO VEŽIMO VIETINIO (MIESTO IR PRIEMIESTINIO) SUSISIEKIMO MARŠRUTAIS TAISYKLIŲ PATVIRTINIMO“ PAKEITIMO**

2024 m. kovo   d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Lietuvos Respublikos kelių transporto kodekso 18 straipsnio 1 dalimi, Lietuvos Respublikos susisiekimo ministro 2024 m. vasario 29 d. įsakymu Nr. 3-73 „Dėl Lietuvos Respublikos susisiekimo ministro 2011 m. balandžio 13 d. įsakymo Nr. 3-223 „Dėl Keleivių ir bagažo vežimo taisyklių patvirtinimo“ pakeitimo“, atsižvelgdama į Lietuvos Respublikos susisiekimo ministerijos 2024 m. kovo 6 d. raštą Nr. B20-848 „Dėl Keleivių ir bagažo vežimo taisyklių pakeitimo“,

Molėtų rajono savivaldybės taryba  n u s p r e n d ž i a:

Pakeisti Molėtų rajono savivaldybės keleivių ir bagažo vežimo vietinio (miesto ir priemiestinio) susisiekimo maršrutais taisykles, patvirtintas Molėtų rajono savivaldybės tarybos 2023 m. spalio 26 d. sprendimu Nr. B1-237 „Dėl Molėtų rajono savivaldybės keleivių ir bagažo vežimo vietinio (miesto ir priemiestinio) susisiekimo maršrutais taisyklių patvirtinimo“:

1. Pakeisti 30 punktą ir jį išdėstyti taip:

„30. Asmenys su negalia kartu su vežimėliais, skirtais asmenims su negalia, taip pat vaikai kartu su vaikų vežimėliais turi būti vežami autobusais, išskyrus atvejus, kai vežimėlis, skirtas asmeniui su negalia, ar vaiko vežimėlis netelpa į autobuso saloną ar bagažinę. Vežimėlio, skirto asmeniui su negalia, ir vaiko vežimėlio vežimas neapmokestinamas.“;

1. Papildyti 301 punktu ir jį išdėstyti taip:

„301. Veždamas keleivius reguliariais reisais tolimojo susisiekimo maršrutais ekipažas turi pasiūlyti keleiviams, įsigijusiems bilietus, kuriuose nenurodytos sėdimosios vietos, užleisti savo vietas asmenims su negalia, jei jos įrengtos patogesnėje įlipti ir išlipti autobuso vietoje ir jei keleiviui, užleidusiam savo vietą, yra laisva vieta atsisėsti.“;

1. Papildyti 302 punktu ir jį išdėstyti taip:

„302. Vairuotojas privalo sustoti kaip įmanoma arčiau šaligatvio, kelkraščio patogiam patekimui į transporto priemonę. Jei viešojo transporto stotelėje laukia keleivis vežimėlyje, skirtame asmeniui su negalia, vairuotojas ar kitas ekipažo narys privalo pasirūpinti keleivio patekimu į autobusą – panaudoti transporto priemonėje įrengtas pagalbines priemones: pandusą, platformą, keltuvą ar kitą priemonę.“;

1. Pakeisti 31 punktą ir jį išdėstyti taip:

„31. Asmuo su negalia turi teisę važiuoti autobusais su šunimi pagalbininku tik turėdamas dokumentą, patvirtinantį šuns pagalbininko akreditaciją, ir dokumentus, kuriuose nurodoma šuns sveikatos būklė ir skiepų žymos. Šuo pagalbininkas vežamas nemokamai ir neturi užimti sėdimos vietos.“;

1. Papildyti 341 punktu ir jį išdėstyti taip:

„341.Dviračiai gali būti vežami autobuso viduje ar išorėje specialiai tam įrengtose ir pažymėtose vietose arba autobuso bagažo skyriuje kaip bagažas.“.

Savivaldybės meras